আড়াই বছরের মেয়ের ব্লাড ক্যানসার। জলপাইগুড়ি-শিলিগুড়ি হয়ে শেষমেশ কলকাতা মেডিক্যাল কলেজে আসেন সুদেব ঋষি। দুদিন ঘুরে বেড়ানোর পর ডাক্তাররা বললেন, চিকিত্সা হবে না। ফেরত যেতে হবে গ্রামে। দিশেহারা শিশুর বাবার মাথায় আকাশ ভেঙে পড়ে। পাগল হয়ে যাওয়ার জোগার।
 ওয়েব ডেস্ক: আড়াই বছরের মেয়ের ব্লাড ক্যানসার। জলপাইগুড়ি-শিলিগুড়ি হয়ে শেষমেশ কলকাতা মেডিক্যাল কলেজে আসেন সুদেব ঋষি। দুদিন ঘুরে বেড়ানোর পর ডাক্তাররা বললেন, চিকিত্সা হবে না। ফেরত যেতে হবে গ্রামে। দিশেহারা শিশুর বাবার মাথায় আকাশ ভেঙে পড়ে। পাগল হয়ে যাওয়ার জোগার। পরিবার নিয়ে মেডিক্যাল কলেজ হাসপাতাল থেকে যখন তিনি বেরোন, তখন তাঁর মাথা কাজ করছে না। সুদেবের ধাক্কায় এক শিশু পড়ে যায়। এরপরই জনতার মার। পুলিস সুদেব ও তাঁর পরিবারকে উদ্ধার করে নিয়ে আসে আমহার্স্ট স্ট্রিট থানায়। পরিস্থিতি বুঝে থানাতেই দেওয়া হয় আশ্রয়। এসএসকেএম হাসপাতালে মনরোগ বিভাগে নিয়ে গিয়ে সুদেববাবুর চিকিত্সা করান পুলিসকর্মীরাই। বৃহস্পতিবার রাতে ডাকা হয় সুদেবের আত্মীয়দের। এরপর পুলিসকর্মীরাই তাঁকে তুলে দেন আত্মীয়দের হাতে।